Իսկ վարչապետ Անդրանիկ Մարգարյանը իրադարձությունը գնահատեց համակողմանի անդրադարձերով. "Բոլորիս հիշողության եւ մեր պատմության մեջ կմնա 2004թ. նոյեմբերի 30-ը։ Այս գազամուղի շինարարությունը ոչ միայն տնտեսական նշանակություն ունի մեր երկրի համար, ոչ միայն էներգետիկայի բնագավառում անվտանգության խնդիրներ է լուծում, այլեւ տարածաշրջանում որոշակի փոփոխությունների հիմք է հանդիսանում։ Սա նաեւ մեր երկրի անվտանգության խնդիրն է։ Եւ մեր հարեւան, բարեկամ երկրի` Իրանի միջոցով կարողանում ենք լուծել այս 13 տարիներին մեծ ջանքերով, քաղաքական եւ տնտեսական բանակցությունների շնորհիվ արդյունք ստացած այս գործը` գազամուղի շինարարությունը։